Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: A legfõbb ügyész a Bíróságok szervezetérõl és igazgatásáról szóló 1997. évi LXVI. törvény (a továbbiakban: Bszi.)
Paragraph Index: 1231

1. A Btk. 17. §-ának (3) bekezdésébõl az következik: az ott írt. büntethetõséget megszüntetõ ok befejezetlen (nem teljes) kísérlet esetében önkéntes elállással, eredmény- (materiális) bûncselekmény befejezett (teljes) kísérlete esetén viszont kizárólag az eredmény elhárításával valósulhat meg. A legáltalánosabb értelemben, befejezett a kísérlet akkor, ha az elkövetõ által megindított oki folyamat minden további elkövetési magatartás kifejtése nélkül az eredményhez vezet, s legfeljebb az oki folyamatba való aktív beavatkozás vagy konkuráló más oki folyamat háríthatja el az eredmény bekövetkeztét. Ezt megelõzõen az eredményt célzó tényállásszerû elkövetési tevékenység befejezetlen kísérlet; ilyenkor az eredményt kiváltó okí folyamat már megindul, ám az elkövetési magatartás folytatása vagy az elkövetési magatartás más mozzanatainak a megvalósítása nélkül az eredmény nem jöhet létre. Ezek az általános elvek a zsarolás bûncselekménye esetében is szükségképpen érvényre jutnak. A zsarolás Btk. 323. §-ának (1) bekezdésében megállapított törvényi tényállás többmozzanatos diszpozíciót tartalmaz: A célzatos — jogtalan haszonszerzés végett kifejtett — elkövetési magatartás a passzív alanynak az erõszakkal vagy fenyegetéssel történõ kényszerítése arra, hogy a tettes akaratának megfelelõen valamit tegyen, ne tegyen vagy eltûrjön. A tényállás teljességéhez szükséges eredmény — a kár — a passzív alany kényszer hatására történt cselekvésének, vagy éppen a nem tevésének, illetõleg tûrésének a közbejöttével kell, hogy bekövetkezzék. Az általános elvek alkalmazásával tehát levezethetõ, addig, ameddig az alkalmazott erõszak vagy fenyegetés nem kényszeríti a passzív alanyt a tettes akarata szerint való tevésre (nem tevésre, tûrésre), a zsarolás kísérlete befejezetlen, s az attól való önkéntes elállás lehetséges.

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes